**Pilisi és Dunakanyari Rendészeti Társulás**

**társulási megállapodása**

*(módosításokkal egységes szerkezetbe foglalt szöveg, hatályos 2025. január 1-től)*

mely létrejött

Dunabogdány Község Önkormányzat Képviselő-testülete

(székhely: 2023 Dunabogdány, Kossuth Lajos utca 76. képviseli: Liebhardt András polgármester)

Leányfalu Nagyközség Önkormányzat Képviselő-testülete

(székhely: 2016 Leányfalu, Móricz Zsigmond u. 126. képviseli: Adorján András polgármester)

Pilisszentlászló Község Önkormányzat Képviselő-testülete

(székhely: 2009 Pilisszentlászló, Szabadság tér 1. képviseli: Tóth Attila Zsolt polgármester)

Pócsmegyer Község Önkormányzat Képviselő-testülete

(székhely: 2017 Pócsmegyer, Hunyadi János utca 6. képviseli: Mwajas Krisztina polgármester)

Szentendre Város Önkormányzat Képviselő-testülete

(székhely: 2000 Szentendre, Városház tér 3. képviseli: Fülöp Zsolt polgármester)

Szigetmonostor Község Önkormányzat Képviselő-testülete

(székhely: 2015 Szigetmonostor, Fő utca 26. képviseli: Molnár Zsolt polgármester)

Visegrád Város Önkormányzat Képviselő-testülete

(székhely: 2025 Visegrád, Fő utca 81. képviseli: Eőry Dénes polgármester)

(a továbbiakban külön-külön: tag) között az alábbi feltételekkel.

1. **A társulás**

A társult tagok a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 41. § (4) bekezdése és 87. §-a alapján az Mötv. 13. § (1) bekezdés 17. pont szerinti település közbiztonságának biztosításában való közreműködés körében az alábbi önkormányzati feladataikat a jelen társulási megállapodás szerint létrehozott és működtetett Pilisi és Dunakanyari Rendészeti Társulásra ruházzák, mely átruházott hatáskör tovább nem ruházható, Szigetmonostor ezen megállapodás keretében a saját feladatellátása mellett hatáskörét megosztja:

* a közterületek rendjének és tisztaságának védelme, valamint annak rendjét megbontó jogsértések megelőzése, megakadályozása, szankcionálása, a közterület rendjére és tisztaságára vonatkozó jogszabály által tiltott tevékenység megelőzése, megakadályozása, megszakítása, megszüntetése, illetve szankcionálása;
* a közterületek jogszerű használatának, a közterületen folytatott engedélyhez, illetve útkezelői hozzájáruláshoz kötött tevékenység szabályszerűségének ellenőrzése;
* közreműködés a közterület, az épített és a természeti környezet védelmében;
* közreműködés a társadalmi bűnmegelőzési feladatok megvalósításában, a közbiztonság és a közrend védelmében;
* közreműködés az önkormányzati vagyon védelmében;
* közreműködés a köztisztaságra vonatkozó jogszabályok végrehajtásának ellenőrzésében;
* közreműködés állat-egészségügyi és ebrendészeti feladatok ellátásában;
* a mozgásában korlátozott személy parkolási igazolvány jogszerű használatának és birtoklásának az ellenőrzése;
* Szentendrén a helyi közutakon, a helyi önkormányzat tulajdonában álló közforgalom elől el nem zárt magánutakon, valamint tereken, parkokban és egyéb közterületen a közúti járművel történő várakozási közszolgáltatás (a továbbiakban: parkolás) biztosítása, valamint a parkolásért járó ellenérték megfizetésének ellenőrzése és a fizetés elmaradása esetére előírt jogkövetkezmények alkalmazása

a közterület-felügyeletről szóló 1999. évi LXIII. törvény 1. § (1) bekezdés a) pont és (4) bekezdés alapján.

1. A társult tagok által jelen társulási megállapodással létrehozott, jogi személyiséggel rendelkező önkormányzati társulás

a) neve: Pilisi és Dunakanyari Rendészeti Társulás (a továbbiakban: társulás)

b) székhelye: 2000 Szentendre, Városház tér 3.

c) illetékességi területe: a társult tagok területe

1. A társulás jogállása: jogi személy az Mötv. 87. § alapján.

1. A társulás időtartama: a jelen társulást a társult tagok képviselő-testületei jelen társulási megállapodással, 2023. szeptember 6-tól határozatlan időtartamra hozták létre.
2. A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.
3. A társuláshoz csatlakozni naptári év első, abból kiválni naptári év utolsó napjával lehet, kivéve, ha törvény másként nem rendelkezik, vagy ha a társulási tanács másként nem dönt.
4. A társuláshoz való csatlakozásról és a kiválásról, ha törvény eltérően nem rendelkezik, legalább hat hónappal korábban, minősített többséggel kell dönteni. Erről a társulási tanácsot értesíteni kell.
5. **A társulás által ellátott feladat- és hatáskör**
6. **A társulás közfeladatai**

Ellátja a közterület-felügyeletről szóló 1999. évi LXIII. törvény 1. § (1) bekezdés a) pont és (4) bekezdés szerinti feladatokat.

1. **A társulás főtevékenységének államháztartási szakágazati besorolása:**

|  |  |  |
| --- | --- | --- |
|  | szakágazat száma szakágazat megnevezése | szakágazat száma szakágazat megnevezése |
| 1 | 841105 | Helyi önkormányzatok és társulások igazgatási tevékenysége |

1. **A társulás alaptevékenysége:**

Illetékességi területén a közterületek jogszerű használatának ellenőrzése, a közterületi rend és tisztaság védelme, az önkormányzati vagyon védelme, baleset-megelőzés, a közúti közlekedés igazgatása és támogatása, ár-és belvízvédelemmel összefüggő tevékenység, más szerv részére végzett pénzügyigazdálkodási, üzemeltetési, egyéb szolgáltatások, város-, községgazdálkodási egyéb szolgáltatások, parkoló üzemeltetése, fenntartása.

1. **A társulás alaptevékenységének kormányzati funkció szerinti megjelölése:**

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 031030 | Közterület rendjének fenntartása |
| 2 | 031060 | Bűnmegelőzés |
| 3 | 031070 | Baleset-megelőzés |
| 4 | 045110 | Közúti közlekedés igazgatása és támogatása |
| 5 | 047410 | Ár-és belvízvédelemmel összefüggő tevékenységek |
| 6 | 013360 | Más szerv részére végzett pénzügyi-gazdálkodási, üzemeltetési, egyéb szolgáltatások |
| 7 | 066020 | Város-, községgazdálkodási egyéb szolgáltatások |
| 8 | 045170 | Parkoló, garázs üzemeltetése, fenntartása |

1. A társulás vállalkozási tevékenységei: A társulás olyan vállalkozásban vehet részt, amelyben felelőssége nem haladja meg vagyoni hozzájárulásának mértékét.

1. A társulásnak nincs közös fenntartású intézménye.
2. **A társult tagok Szentendre Város Önkormányzat által saját költségvetési szerve útján a többi társult tag részére történő feladatellátásban állapodnak meg, a társulási feladatokat ellátó költségvetési szerv:**
3. megnevezése: Szentendrei Rendészeti Igazgatóság
4. rövidített neve: SZERI
5. székhelye: 2000 Szentendre, Paprikabíró utca 21.
6. alapítására, átalakítására, megszüntetésére jogosult szerv megnevezése: Szentendre Város Önkormányzat, székhelye: 2000 Szentendre, Városház tér 3.
7. A költségvetési szerv irányító szervének megnevezése: Szentendre Város Önkormányzat Képviselő-testülete, székhelye: 2000 Szentendre, Városház tér 3.
8. A költségvetési szerv közfeladata: közterület-felügyeleti, valamint egyéb, önkormányzati rendészeti szerv útján ellátható feladatok.
9. A költségvetési szerv alaptevékenysége: Illetékességi területén a közterületek jogszerű használatának ellenőrzése, a közterületi rend és tisztaság védelme, az önkormányzati vagyon védelme, baleset-megelőzés, a közúti közlekedés igazgatása és támogatása, ár-és belvízvédelemmel összefüggő tevékenység, más szerv részére végzett pénzügyigazdálkodási, üzemeltetési, egyéb szolgáltatások, város-, községgazdálkodási egyéb szolgáltatások.
10. A költségvetési szerv (a továbbiakban úgy is, mint Rendészet) szokásos feladatait a székhely tagon kívüli tagoknál (a továbbiakban úgy is, mint: Önkormányzat) a társulási megállapodás függelékei tartalmazzák azzal, hogy a függelék módosítása az adott Önkormányzat és a Rendészet kétoldalú megállapodásával is lehetséges, melyről a Rendészet haladéktalanul, írásban tájékoztatja a többi Önkormányzatot is.
11. A feladatok teljesítése során Rendészet a vonatkozó jogszabályok alapján jár el, feladatait az Önkormányzat utasításai szerint és érdekének megfelelően teljesíti. A Rendészet az Önkormányzat utasításától akkor térhet el, ha ezt az Önkormányzat érdeke feltétlenül megköveteli, és az Önkormányzat előzetes értesítésére már nincs mód, ilyen esetben az Önkormányzatot késedelem nélkül értesíteni kell. Ha az Önkormányzat célszerűtlen vagy szakszerűtlen utasítást ad, a Rendészet köteles őt erre figyelmeztetni. A Rendészetnek meg kell tagadnia az utasítás teljesítését, ha annak végrehajtása jogszabály vagy hatósági határozat megsértésére vezetne, vagy veszélyeztetné mások személyét vagy vagyonát.
12. A szolgáltatásokat a Rendészet meglévő intézményi infrastruktúrájával végzi, beleértve az alábbiakat: gépjárművek, PDA intézkedési eszközök, nyomtatók, infó- és telekommunikációs eszközök és szolgáltatások, adminisztráció és ügyfélszolgálat.
13. Az adott Önkormányzat saját közigazgatási területén a Rendészet intézkedéseinek következtében kiszabott közigazgatási bírság összegek 100%-ban az adott Önkormányzat számlájára kerülnek megfizetésre.
14. A Rendészet vezetőjének megbízási rendje: A közszolgálati tisztviselőkről szóló 2011. évi CXCIX. törvény alapján határozatlan időtartamú közszolgálati jogviszonya kinevezéssel jön létre. Az alapvető munkáltató jogokat az Mötv. 19. § b) pont, 42. § 2. pont, 67. § (1) bekezdés g) pont alapján (kinevezés, vezetői megbízás, felmentés, vezetői megbízás visszavonása, az összeférhetetlenség megállapítása, fegyelmi eljárás megindítása, a fegyelmi büntetés kiszabása) Szentendre Város Önkormányzat Képviselő-testülete, az egyéb munkáltatói jogokat (a fentieken kívül minden más munkáltatói jog) Szentendre Város polgármestere gyakorolja.
15. A Rendészet alapító okiratát és annak módosításait Szentendre Város Önkormányzat Képviselő-testülete fogadja el.
16. **A társulás tagjai:**

Dunabogdány Község Önkormányzata

(székhely: 2023 Dunabogdány, Kossuth Lajos utca 76. képviseli: Liebhardt András polgármester)

Leányfalu Nagyközség Önkormányzata

(székhely: 2016 Leányfalu, Móricz Zsigmond u. 126. képviseli: Adorján András polgármester)

Pilisszentlászló Község Önkormányzata

(székhely: 2009 Pilisszentlászló, Szabadság tér 1. képviseli: Tóth Attila Zsolt polgármester)

Pócsmegyer Község Önkormányzat

(székhely: 2017 Pócsmegyer, Hunyadi János utca 6. képviseli: Mwajas Krisztina polgármester)

Szentendre Város Önkormányzat

(székhely: 2000 Szentendre, Városház tér 3. képviseli: Fülöp Zsolt polgármester)

Szigetmonostor Község Önkormányzata

(székhely: 2015 Szigetmonostor, Fő utca 26. képviseli: Molnár Zsolt polgármester)

Visegrád Város Önkormányzata

(székhely: 2025 Visegrád, Fő utca 81. képviseli: Eőry Dénes polgármester)

1. **A társulás szervezete**
2. A társulás döntéshozó szerve a társulási tanács.
3. A társulási tanácsot a társult önkormányzatok képviselő-testületei által delegált tagok alkotják.
4. A társulás minden tagját egy szavazat illeti meg.

1. A társulási tanács döntését határozattal hozza.

1. A társulási tanács akkor határozatképes, ha ülésén legalább a szavazatok felével rendelkező képviselő jelen van.
2. A társulási tanács a hatáskörébe tartozó kérdésekben személyes részvételű tanácsülés tartása nélkül írásbeli szavazás, vagy online módon történő szavazás útján is határozhat, kivéve, ha bármely tag a személyes részvételű tanácsülés megtartását kéri:

* A Társulás elnöke a határozat tervezetének a tagok részére történő megküldésével kezdeményezheti az írásbeli szavazást. A tagok számára a tervezet kézhezvételétől számított legalább nyolc munkanapos határidőt kell biztosítani arra, hogy szavazatukat megküldjék az elnök vagy az általa kijelölt ügyintéző részére.
* Írásbeli szavazás során a határozatképességre és szavazásra vonatkozó rendelkezéseket azzal az eltéréssel kell alkalmazni, hogy az írásbeli szavazás akkor eredményes, ha legalább annyi írásbeli szavazatot megküldenek a Társulás elnöke vagy az ügyintéző részére, amennyi szavazati jogot képviselő tag jelenléte a határozatképességhez szükséges lenne ülés tartása esetén.
* Ha bármely tag a személyes részvételű tanácsülés megtartását kívánja, és ezt írásban jelzi a Társulás elnöke vagy az ügyintéző részére, úgy a személyes részvételű tanácsülést össze kell hívni.
* A szavazásra megszabott határidő utolsó napját követő nyolc munkanapon belül - ha valamennyi tag szavazata ezt megelőzően érkezik meg, akkor az utolsó szavazat beérkezésének napjától számított nyolc munkanapon belül – a Társulás elnöke megállapítja az írásbeli szavazás eredményét, és azt szintén a fenti határidőn belül közli a tagokkal. A határozathozatal napja a szavazási határidő napja, ha valamennyi szavazat korábban beérkezik, akkor az utolsó szavazat beérkezésének napja.
* Bármely tag indokolt kérésére a Társulás elnöke biztosítja a kért napirendi pontnak Google Meet alkalmazásával online módon történő megvitatását. Ez esetben az előző bekezdésben foglalt határidő kezdő napja a Google Meet alkalmazásával történő online egyeztetés lezárásának napja.

1. A társulás megszüntetése és a társulásból történő kizárás kérdésében a társulás tagjai csak személyes részvételű tanácsülés megtartásával dönthetnek.
2. Döntéshozatal egyszerű többséggel: Ha a jelen társulási megállapodás vagy jogszabály másként nem rendelkezik, a javaslat elfogadásához legalább annyi képviselő igen szavazata szükséges, amely meghaladja a jelen lévő képviselők szavazatainak több mint a felét.

1. Döntéshozatal minősített többséggel: A minősített többséghez legalább annyi tag igen szavazata szükséges, amely eléri a társulásban részt vevő tagok szavazatainak több mint felét és az általuk képviselt települések lakosságszámának a felét.
2. Az alábbi döntésekhez minősített többség szükséges:

* a társulási megállapodás jóváhagyása
* a társulási megállapodás módosítása
* a társulás megszüntetése
* a társuláshoz való csatlakozás
* a társulásból történő kiválás
* a társulásból történő kizárás

1. A társulási tanács tagjai közül elnököt és alelnököt választ. Az alelnök az elnököt helyettesíti annak akadályoztatása esetén. Az elnök és alelnök együttes akadályoztatása esetén a tanács ülését a korelnök hívja össze és vezeti.
2. A társulási tanács ülésén a társult önkormányzatok jegyzői tanácskozási joggal részt vehetnek.
3. A társulási tanács döntéseinek előkészítése, végrehajtásuk szervezése érdekében bizottságokat alakíthat.
4. A társulási tanács munkaszervezeti feladatait (így különösen: döntések előkészítése, végrehajtás szervezése, gazdálkodási feladatok ellátása, normatívák, központi költségvetési hozzájárulások, támogatások igénylésével és elszámolásával kapcsolatos feladatok, a KIR rendszer működtetése, havi pénzforgalmi könyvelés, előirányzat nyilvántartás, könyvelés, költségvetés, beszámolók, negyedéves pénzforgalmi, negyedéves mérlegjelentés készítés, pályázatok pénzügyi elszámolása) a társulás székhelyének polgármesteri hivatala - Szentendrei Közös Önkormányzati Hivatal (a továbbiakban: hivatal - látja el költségtérítés ellenében. A költségtérítés összege 2023-ban 0 Ft/tag. Ezt követő években a költségtérítés mértékét a tárulási tanács állapítja meg azzal, hogy annak mértéke legalább a fogyasztóiár-index (Az előző év azonos időszaka=100,0%, „Szolgáltatások” oszlop a társulási megállapodás megkötésének idején a <https://www.ksh.hu/stadat_files/ara/hu/ara0040.html> webcímen az „Az előző év azonos időszaka=100,0%” táblázatban a „Szolgáltatások” oszlopban elérhető legfrissebb adat szerint növelt érték.
5. A fenti fizetési kötelezettség nem teljesítése esetére a társulás tagjai a társulás részére a jelen társulási megállapodás aláírását követő 30 napon belül pénzforgalmi szolgáltatójuknak beszedési megbízás teljesítésére vonatkozó, írásbeli hozzájárulást, felhatalmazó nyilatkozatot adnak át, amely alapján a társulás beszedési megbízást nyújthat be a társult tag pénzforgalmi szolgáltatójához.
6. A hivatal közreműködik az önkormányzatok egymás közötti, valamint az állami szervekkel történő együttműködésének összehangolásában is.
7. A társulási tanács és a bizottságok működésére egyebekben a képviselő-testületre és az önkormányzati bizottságokra vonatkozó szabályokat kell megfelelően alkalmazni.

1. **A Rendészet szolgáltatásainak ellenszolgáltatása és költségvetése**
2. A szolgáltatási óradíj 15.544 Ft + 27% ÁFA - azzal, hogy a Rendészet a társulási megállapodás megkötésekor alanyi ÁFA-mentes - mely összeg a Rendészet személyi és dologi költségeit tartalmazza. Az óradíjat a Felek először 2026. februárban, majd azt követően évente felülvizsgáljak, azzal, hogy annak összege legalább a fogyasztóiár-index (Az előző év azonos időszaka=100,0%, „Szolgáltatások” oszlopban elérhető legfrissebb adat, a társulási megállapodás megkötésének idején a <https://www.ksh.hu/stadat_files/ara/hu/ara0040.html> webcím) szerinti értékkel növekszik.
3. Amennyiben a Rendészet az alanyi ÁFA-mentes körből kikerül, úgy arról 15 nappal azt megelőzően köteles írásban értesíteni az Önkormányzatot. Ezt követően az Önkormányzat az értesítést követő 15 napon belül nyilatkozik, hogy az ÁFA megfizetését a költségvetéséből tudja-e teljesíteni, vagy a feltételek felülvizsgálatára van szükség.
4. A székhely tagon kívüli tag az adott hónapban a Rendészet által teljesített szolgáltatási órák száma és a 15.544 Ft + 27% ÁFA összegű óradíj szorzatának megfelelő havi szolgáltatási díjat havonta utólag, a Rendészet által a tárgyhónapot követő hónap 10. napjáig kiállított számla ellenében átutalással egyenlíti ki Rendészet bankszámlájára, fizetési határidő a számla Önkormányzat általi kézhezvételét követő 30. nap.
5. A fenti fizetési kötelezettség nem teljesítése esetére a társulás tagjai a Rendészet részére a jelen társulási megállapodás aláírását követő 30 napon belül pénzforgalmi szolgáltatójuknak beszedési megbízás teljesítésére vonatkozó, írásbeli hozzájárulást, felhatalmazó nyilatkozatot adnak át, amely alapján a Rendészet beszedési megbízást nyújthat be a társult tag pénzforgalmi szolgáltatójához.
6. A Rendészet éves költségvetéssel rendelkezik. Az intézmény költségvetését Szentendre Város Önkormányzat Képviselő-testülete hagyja jóvá.
7. A költségvetésen belül a Rendészet vezetője bérgazdálkodási, utalványozási és kötelezettségvállalási joggal rendelkezik.
8. A Rendészet szolgáltatásait valamennyi, székhely tag önkormányzaton kívüli társult tag önkormányzat azonos feltételekkel veheti igénybe.
9. **A társulás gazdálkodása, vagyona**
10. A társulás saját vagyonnal az alapításkor nem rendelkezik.
11. A társulás vagyonával kapcsolatos tulajdonosi jogokat és kötelezettségeket a társulási tanács gyakorolja.
12. A társulás megszűnése, a társulásból történő kiválás, kizárás esetén a társulás vagyonát a társulás azon tagjának kell visszaadni, amelyik azt a társulás rendelkezésére bocsátotta. Egyebekben a közös tulajdonra vonatkozó rendelkezéseket kell alkalmazni.
13. A társulásból történő kiválás esetén a vagyontárgy társulási tag részére történő kiadását legfeljebb öt évre el lehet halasztani, ha annak természetben történő kiadása veszélyeztetné a társulás további működését. Ebben az esetben a kivált tagot - a társulással kötött szerződés alapján - használati díj illeti meg.

1. **Beszámolás, ellenőrzés**
2. A társulás működéséről évente legalább egy alkalommal beszámol tagjainak, mely beszámoló társulási tanácsi határozattal kerül elfogadásra.
3. A társulás működését bármely társult tag és az erre jogszabály által hatáskörrel rendelkező szervek és személyek ellenőrizhetik.
4. **Lakosságszám**

A társuláshoz tartozó tagok lakosságszáma 2024. évi adatok alapján[[1]](#footnote-1)

|  |  |
| --- | --- |
| Dunabogdány | 3377 |
| Leányfalu | 4063 |
| Pilisszentlászló | 1340 |
| Pócsmegyer | 2931 |
| Szentendre | 28620 |
| Szigetmonostor | 3074 |
| Visegrád | 1753 |

A lakosságszám adatokat a tagok évente aktualizálják, mely nem jelenti a jelen társulási megállapodás módosítását.

1. **Jogviták**

A társulás működése során felmerülő vitás kérdésekben a Budapest Környéki Törvényszék dönt. Vitás kérdésben bármelyik képviselő-testület kérheti bármely önkormányzati érdekszövetség által felkért tagokból álló egyeztető bizottság állásfoglalását.

1. **A társulás megszűnése**

A társulás megszűnik:

* törvényben szabályozott megszűnési feltétel megvalósult;
* ha a társulás valamennyi tagjának képviselő-testületei minősített többségű döntéssel azt elhatározzák;
* a törvény erejénél fogva;
* a bíróság jogerős döntése alapján.

1. **Elszámolás**

A társulás megszűnése esetén a tagok egymással elszámolni kötelesek, melyről a társulási tanács dönt.

1. **Jóváhagyás**

Jelen társulási megállapodás módosításokkal egységes szerkezetbe foglalt szövegét

* Dunabogdány Község Önkormányzat Képviselő-testülete …/2024. (…) határozatával
* Leányfalu Nagyközség Önkormányzat Képviselő-testülete …/2024. (…) határozatával
* Pilisszentlászló Község Önkormányzat Képviselő-testülete …/2024. (…) határozatával
* Pócsmegyer Község Önkormányzat Képviselő-testülete …/2024. (…) határozatával
* Szentendre Város Önkormányzat Képviselő-testülete …/2024. (…) határozatával
* Szigetmonostor Község Önkormányzat Képviselő-testülete …/2024. (…) határozatával
* Visegrád Város Önkormányzat Képviselő-testülete …/2024. (…) határozatával

minősített többséggel hagyta jóvá.

1. **Egyebek**
2. A jelen társulási megállapodás által nem szabályozott kérdésekben a Magyarországon hatályos jogszabályok vonatkozó rendelkezései irányadók.
3. A jelen társulási megállapodást a társult tagok polgármestereik által, mint akaratukkal egyezőt írják alá.

Kelt: Szentendre, 2024. …

|  |  |  |  |
| --- | --- | --- | --- |
| Liebhardt András  polgármester  Dunabogdány Község Önkormányzata | Adorján András polgármester  Leányfalu Nagyközség Önkormányzata | Tóth Attila Zsolt polgármester  Pilisszentlászló Község Önkormányzata | Mwajas Krisztina polgármester  Pócsmegyer Község Önkormányzat |
|  | | | |
| Fülöp Zsolt  elnök  Pilisi és Dunakanyari Rendészeti Társulás | Fülöp Zsolt  polgármester  Szentendre Város Önkormányzat | Molnár Zsolt  polgármester Szigetmonostor Község Önkormányzata | Eőry Dénes  polgármester  Visegrád Város Önkormányzata |

1. függelék:

A Rendészet szokásos feladatai Dunabogdány Község Önkormányzata (a továbbiakban úgy is, mint: Önkormányzat) területén

1. egy járőr, intézkedés esetén járőrpár, rendészeti gépjárművel, illetőleg az adott helyszín jellegétől függően szükség szerint gyalogosan, hetente 2 napon, (ebből havonta 2 nap hétvégén) naponta 3 órás járőrszolgálatot lát el; a járőr szolgálat alkalmával elsősorban az Önkormányzat részéről meghatározott problémák feltárása, ellenőrzése, szükség szerinti intézkedés végrehajtása történik;
2. a Rendészet az elérhetőségein a 24 órás ügyeleti telefonszámon az Önkormányzattól és a lakosságtól is felveszi a jelzéseket;
3. az azonnali intézkedést igénylő feladatok esetén a Rendészet ügyelete a jelzésnek megfelelően a hatáskörrel, illetékességgel rendelkező szervezeteket értesíti;
4. a Rendészet az Önkormányzat igényének megfelelően ellátja az önkormányzati rendezvények biztonsági tervezését, szervezését, valamint az önkormányzati védelmi igazgatási feladatokat;
5. a Rendészet köteles az Önkormányzatot tevékenységéről és a feladat állásáról tájékoztatni, köteles Önkormányzatot tájékoztatni, ha a Rendőrség, vagy közreműködő igénybevétele válik szükségessé, vagy ha a felmerült új körülmények az utasítások, vagy megállapodásuk módosítását teszik indokolttá;
6. a járőrszolgálat útvonaláról, megtett intézkedésekről, lakossági bejelentések tartalmáról minden tárgyhót követő hónap 10-ig írásban beszámolót küld a Rendészet;
7. a Rendészet vezetője minden év január 31-éig írásban köteles beszámolni az Önkormányzatnak a Rendészet Önkormányzatnál végzett tevékenységéről.
8. A Rendészet előzetesen egyeztet az Önkormányzat írásban kijelölt képviselőjével, ilyennek hiányában a polgármesterrel arról, annak jóváhagyása érdekében, ha a havi időráfordítás a 24 órát várhatóan meghaladja. Önkormányzat kezdeményezésére a havi átlag 24 óra szolgálati idő átcsoportosítására 30 napon belül van lehetőség.
9. függelék:

A Rendészet szokásos feladatai Leányfalu Nagyközség Önkormányzata (a továbbiakban úgy is, mint: Önkormányzat) területén

1. egy járőr, intézkedés esetén járőrpár, rendészeti gépjárművel, illetőleg az adott helyszín jellegétől függően szükség szerint gyalogosan, hetente 4 napon, (ebből havonta 2 nap hétvégén) naponta 2 órás járőrszolgálatot lát el; a járőr szolgálat alkalmával elsősorban az Önkormányzat részéről meghatározott problémák feltárása, ellenőrzése, szükség szerinti intézkedés végrehajtása történik;
2. a Rendészet az elérhetőségein a 24 órás ügyeleti telefonszámon az Önkormányzattól és a lakosságtól is felveszi a jelzéseket;
3. az azonnali intézkedést igénylő feladatok esetén a Rendészet ügyelete a jelzésnek megfelelően a hatáskörrel, illetékességgel rendelkező szervezeteket értesíti;
4. a Rendészet az Önkormányzat igényének megfelelően ellátja az önkormányzati rendezvények biztonsági tervezését, szervezését, valamint az önkormányzati védelmi igazgatási feladatokat;
5. a Rendészet köteles az Önkormányzatot tevékenységéről és a feladat állásáról tájékoztatni, köteles Önkormányzatot tájékoztatni, ha a Rendőrség, vagy közreműködő igénybevétele válik szükségessé, vagy ha a felmerült új körülmények az utasítások, vagy megállapodásuk módosítását teszik indokolttá;
6. a járőrszolgálat útvonaláról, megtett intézkedésekről, lakossági bejelentések tartalmáról minden tárgyhót követő hónap 10-ig írásban beszámolót küld a Rendészet;
7. a Rendészet vezetője minden év január 31-éig írásban köteles beszámolni az Önkormányzatnak a Rendészet Önkormányzatnál végzett tevékenységéről.
8. A Rendészet előzetesen egyeztet az Önkormányzat írásban kijelölt képviselőjével, ilyennek hiányában a polgármesterrel arról, annak jóváhagyása érdekében, ha a havi időráfordítás a 32 órát várhatóan meghaladja. Önkormányzat kezdeményezésére a havi átlag 32 óra szolgálati idő átcsoportosítására 30 napon belül van lehetőség.
9. függelék:

A Rendészet szokásos feladatai Pilisszentlászló Község Önkormányzata (a továbbiakban úgy is, mint: Önkormányzat) területén

1. egy járőr, intézkedés esetén járőrpár, rendészeti gépjárművel, illetőleg az adott helyszín jellegétől függően szükség szerint gyalogosan, havonta 2 órás járőrszolgálatot lát el; a járőr szolgálat alkalmával elsősorban az Önkormányzat részéről meghatározott problémák feltárása, ellenőrzése, szükség szerinti intézkedés végrehajtása történik;
2. a Rendészet az elérhetőségein a 24 órás ügyeleti telefonszámon az Önkormányzattól és a lakosságtól is felveszi a jelzéseket;
3. az azonnali intézkedést igénylő feladatok esetén a Rendészet ügyelete a jelzésnek megfelelően a hatáskörrel, illetékességgel rendelkező szervezeteket értesíti;
4. a Rendészet az Önkormányzat igényének megfelelően ellátja az önkormányzati rendezvények biztonsági tervezését, szervezését, valamint az önkormányzati védelmi igazgatási feladatokat;
5. a Rendészet köteles az Önkormányzatot tevékenységéről és a feladat állásáról tájékoztatni, köteles Önkormányzatot tájékoztatni, ha a Rendőrség, vagy közreműködő igénybevétele válik szükségessé, vagy ha a felmerült új körülmények az utasítások, vagy megállapodásuk módosítását teszik indokolttá;
6. a járőrszolgálat útvonaláról, megtett intézkedésekről, lakossági bejelentések tartalmáról minden tárgyhót követő hónap 10-ig írásban beszámolót küld a Rendészet;
7. a Rendészet vezetője minden év január 31-éig írásban köteles beszámolni az Önkormányzatnak a Rendészet Önkormányzatnál végzett tevékenységéről,
8. Pilisszentlászlón kialakított térfigyelő rendszert az Önkormányzat költségviselésével a Rendészet üzemelteti és kezeli a közterület-felügyeletről szóló 1999. évi LXIII. törvény rendelkezései szerint, mely különösen az alábbi részfeladatokra terjed ki:
   * 1. a működtetéshez szükséges szabályzatokat a Rendészet elkészíti,
     2. a Rendészet ellenőrzi a kamerák folyamatos működőképességét és ellátja az adatkezelési feladatot,
     3. szükség esetén rendőrségi megkeresés alapján a térfigyelő rendszer által rögzített anyagból adatot szolgáltat a rendőrség részére,
     4. amennyiben a Rendészet a kamerák működésében hibát észlel, akkor értesíti Pilisszentlászló polgármesterét, aki gondoskodik a javítás megrendeléséről.
9. függelék:

A Rendészet szokásos feladatai Pócsmegyer Község Önkormányzat (a továbbiakban úgy is, mint: Önkormányzat) területén

1. egy járőr, intézkedés esetén járőrpár, rendészeti gépjárművel, illetőleg az adott helyszín jellegétől függően szükség szerint gyalogosan, hetente 2 napon, (ebből havonta 2 nap hétvégén) naponta 2 órás járőrszolgálatot lát el; a járőr szolgálat alkalmával elsősorban az Önkormányzat részéről meghatározott problémák feltárása, ellenőrzése, szükség szerinti intézkedés végrehajtása történik;
2. a Rendészet az elérhetőségein a 24 órás ügyeleti telefonszámon az Önkormányzattól és a lakosságtól is felveszi a jelzéseket;
3. az azonnali intézkedést igénylő feladatok esetén a Rendészet ügyelete a jelzésnek megfelelően a hatáskörrel, illetékességgel rendelkező szervezeteket értesíti;
4. a Rendészet az Önkormányzat igényének megfelelően ellátja az önkormányzati rendezvények biztonsági tervezését, szervezését, valamint az önkormányzati védelmi igazgatási feladatokat;
5. a Rendészet köteles az Önkormányzatot tevékenységéről és a feladat állásáról tájékoztatni, köteles Önkormányzatot tájékoztatni, ha a Rendőrség, vagy közreműködő igénybevétele válik szükségessé, vagy ha a felmerült új körülmények az utasítások, vagy megállapodásuk módosítását teszik indokolttá;
6. a járőrszolgálat útvonaláról, megtett intézkedésekről, lakossági bejelentések tartalmáról minden tárgyhót követő hónap 10-ig írásban beszámolót küld a Rendészet;
7. a Rendészet vezetője minden év január 31-éig írásban köteles beszámolni az Önkormányzatnak a Rendészet Önkormányzatnál végzett tevékenységéről.
8. A Rendészet előzetesen egyeztet az Önkormányzat írásban kijelölt képviselőjével, ilyennek hiányában a polgármesterrel arról, annak jóváhagyása érdekében, ha a havi időráfordítás a 16 órát várhatóan meghaladja. Önkormányzat kezdeményezésére a havi átlag 16 óra szolgálati idő átcsoportosítására 30 napon belül van lehetőség.
9. függelék:

A Rendészet szokásos feladatai Szigetmonostor Község Önkormányzata (a továbbiakban úgy is, mint: Önkormányzat) területén

1. egy járőr, intézkedés esetén járőrpár, rendészeti gépjárművel, illetőleg az adott helyszín jellegétől függően szükség szerint gyalogosan, hetente 2 napon, (ebből havonta 2 nap hétvégén) naponta 2 órás járőrszolgálatot lát el; a járőr szolgálat alkalmával elsősorban az Önkormányzat részéről meghatározott problémák feltárása, ellenőrzése, szükség szerinti intézkedés végrehajtása történik;
2. a Rendészet az elérhetőségein a 24 órás ügyeleti telefonszámon az Önkormányzattól és a lakosságtól is felveszi a jelzéseket;
3. az azonnali intézkedést igénylő feladatok esetén a Rendészet ügyelete a jelzésnek megfelelően a hatáskörrel, illetékességgel rendelkező szervezeteket értesíti;
4. a Rendészet az Önkormányzat igényének megfelelően ellátja az önkormányzati rendezvények biztonsági tervezését, szervezését, valamint az önkormányzati védelmi igazgatási feladatokat;
5. a Rendészet köteles az Önkormányzatot tevékenységéről és a feladat állásáról tájékoztatni, köteles Önkormányzatot tájékoztatni, ha a Rendőrség, vagy közreműködő igénybevétele válik szükségessé, vagy ha a felmerült új körülmények az utasítások, vagy megállapodásuk módosítását teszik indokolttá;
6. a járőrszolgálat útvonaláról, megtett intézkedésekről, lakossági bejelentések tartalmáról minden tárgyhót követő hónap 10-ig írásban beszámolót küld a Rendészet;
7. a Rendészet vezetője minden év január 31-éig írásban köteles beszámolni az Önkormányzatnak a Rendészet Önkormányzatnál végzett tevékenységéről.
8. A Rendészet előzetesen egyeztet az Önkormányzat írásban kijelölt képviselőjével, ilyennek hiányában a polgármesterrel arról, annak jóváhagyása érdekében, ha a havi időráfordítás a 16 órát várhatóan meghaladja. Önkormányzat kezdeményezésére a havi átlag 16 óra szolgálati idő átcsoportosítására 30 napon belül van lehetőség.
9. függelék:

A Rendészet szokásos feladatai Visegrád Város Önkormányzata (a továbbiakban úgy is, mint: Önkormányzat) területén

1. egy járőr, intézkedés esetén járőrpár, rendészeti gépjárművel, illetőleg az adott helyszín jellegétől függően szükség szerint gyalogosan, április 1-től szeptember 30-ig heti 3 nap (ebből 2 alkalommal két nap hétvége) napi 2 óra - amennyiben az adott időszakban ünnepnap is van, akkor arra is 2 óra a heti 3 nap terhére - október 1-től március 31-ig heti 2 nap (ebből 2 alkalommal 2 nap hétvége) napi 2 óra járőrszolgálatot lát el; a járőr szolgálat alkalmával elsősorban az Önkormányzat részéről meghatározott problémák feltárása, ellenőrzése, szükség szerinti intézkedés végrehajtása történik;
2. a Rendészet az elérhetőségein a 24 órás ügyeleti telefonszámon az Önkormányzattól és a lakosságtól is felveszi a jelzéseket;
3. az azonnali intézkedést igénylő feladatok esetén a Rendészet ügyelete a jelzésnek megfelelően a hatáskörrel, illetékességgel rendelkező szervezeteket értesíti;
4. a Rendészet az Önkormányzat igényének megfelelően ellátja az önkormányzati rendezvények biztonsági tervezését, szervezését, valamint az önkormányzati védelmi igazgatási feladatokat;
5. a Rendészet köteles az Önkormányzatot tevékenységéről és a feladat állásáról tájékoztatni, köteles Önkormányzatot tájékoztatni, ha a Rendőrség, vagy közreműködő igénybevétele válik szükségessé, vagy ha a felmerült új körülmények az utasítások, vagy megállapodásuk módosítását teszik indokolttá;
6. a járőrszolgálat útvonaláról, megtett intézkedésekről, lakossági bejelentések tartalmáról minden tárgyhót követő hónap 10-ig írásban beszámolót küld a Rendészet;
7. a Rendészet vezetője minden év január 31-éig írásban köteles beszámolni az Önkormányzatnak a Rendészet Önkormányzatnál végzett tevékenységéről.
8. A Rendészet előzetesen egyeztet az Önkormányzat írásban kijelölt képviselőjével, ilyennek hiányában a polgármesterrel arról, annak jóváhagyása érdekében, ha a havi időráfordítás április 1-től szeptember 30-ig a 24 órát, október 1-től március 31-ig a 16 órát várhatóan meghaladja. Önkormányzat kezdeményezésére a havi átlag szolgálati idő átcsoportosítására 30 napon belül van lehetőség.

1. Forrás: https://nyilvantarto.hu/hu/statisztikak?stat=kozerdeku [↑](#footnote-ref-1)